Homole u Panny

Homole u Panny ( Hummel) je gmejna na sewjeru Čěskeje. Nadeńdźe so dwanaće kilometrow juhowuchodnje Wusćow a słuša k Wusćanskemu wokrjesej.

 Geografija 
mini|left|Gmejnski zarjad (nalěwo) a bywša šula, dźensniši muzej naprawo
Homole u Panny nadeńdźe so wuchodnje Łobja w Čěskich srjedźnych horinach w dolinje rěčki Homolský potok. Na sewjeru pozběhujetej so Kamenná hora (601 m) a Pláň (596 m), na juhu Smetánka (491 m) a Panna (593 m), juhozapadnje Zadní vrch (533 m) a na sewjerozapadźe Magnetovec (520 m).

Susodne wsy su Nová Ves u Pláně, Pláň a Liškov na sewjeru, Bláhov na sewjerowuchodźe, Doubravice na wuchodźe, Haslice na juhowuchodźe, Řepčice a Všeradiště na juhu, Řetouň na juhozapadźe, Lhota pod Pannou na zapadźe kaž tež Suletice na sewjerozapadźe.

 Stawizny 
Prěni raz naspomni so wjeska Hrzibogedy w lěće 1407 we wopismje klóštra Liběšice. 1630 dósta Litoměřičanski rjad Dominikanow ležownostne knjejstwo a měješe je hač do srjedź 19. lětstotka.

Po Mnichowskim zrěčenju přińdźe wjes w lěće 1938 k Němskemu mócnarstwu a słušeše hač do lěta 1945 k Litoměřičanskemu wokrjesej. Němske wobydlerstwo bu po 1945 wućěrjene.

 Gmejnske dźěle 
Gmejna Homole u Panny wobsteji z gmejnskich dźělow Babiny II, Bláhov, Byňov, Doubravice, Haslice, Homole u Panny, Lhota pod Pannou, Nová Ves u Pláně a Suletice (Sulotitz).http://www.uir.cz/casti-obce-obec/567973/Obec-Homole-u-Panny Ke gmejnje słušeja nimo toho sydlišća Dolní Lhota, Jivina, Jankův Mlýn, Liškov a Pláň.

 Zajimawostki 
 cyrkej swj. Pija V., natwarjena 1787 na městnje kapałki
 wodowy młyn
 muzej Josefa Emanuela Hibscha
 kapałka Jakuba Staršeho w Doubravicach, natwarjena srjedź 19. lětstotka
 kapałka w Bláhovje, poswjećena 1865

 Wosobiny 
 Josef Emanuel Hibsch (1852–1940), awstriski geologa

 Wotkaz 

 Žórła 

Kategorija:Prěnje naspomnjenje 1407